**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα 15/12/2023

**Δελτίο Τύπου**

**Ενέργειες Συντονιστικού Οργάνου Φορέων Πρωτοβάθμιας Φροντίδας Υγείας για το claw back**

Την Τετάρτη 13/12/2023 έγινε τηλεδιάσκεψη του Διευρυμένου Συντονιστικού Οργάνου. Έγινε ενημέρωση από τον προεδρεύοντα του Συντονιστικού κ. Φ. Πατσουράκο για τις ενέργειες που έχουν πραγματοποιηθεί. Ο προεδρεύων δήλωσε ότι έχει γίνει κάθε δυνατή προσπάθεια για την επίλυση του claw back μετά την ημερίδα στον ΙΣΑ. Έχουν σταλεί δύο φορές επιστολές για να συζητηθεί το θέμα στην Βουλή και έχει γίνει επικοινωνία με τους αρμόδιους και αναμένουμε τον ορισμό των συναντήσεων. Πρόθεση του Συντονιστικού Οργάνου Φορέων ΠΦΥ είναι να γίνει συνάντηση με τον υφυπουργό οικονομικών κ. Θ. Πετραλιά, καθώς επίσης και με τον υπουργό υγείας κ. Μ. Χρυσοχοΐδη παρόλο που δυστυχώς δεν έχει υπάρξει η απαιτούμενη πρόοδος γι αυτές τις συναντήσεις. Υπάρχει συνεχής επικοινωνία με την Διοικήτρια του Ε.Ο.Π.Υ.Υ κα. Θεανώ Καρποδίνη, για την επίσπευση των ενεργειών για τα θεσμικά μέτρα για τη συγκράτηση του claw back σύμφωνα με τις αποφάσεις της μεικτής ομάδας εργασίας Υπουργείου Υγείας, Ε.Ο.Π.Υ.Υ. και Συντονιστικού Οργάνου από το Φεβρουάριο του 2023, έτσι ώστε να υπάρχει η απαιτούμενη ρευστότητα τους επόμενους μήνες. Σύμφωνα με τις πληροφορίες μας υπάρχει πρόταση του διοικητικού συμβουλίου του Ε.Ο.Π.Υ.Υ. για μη παρακράτηση της προκαταβολής του claw back το μήνα Σεπτέμβριο για αύξηση της ρευστότητας των ιατρών, των εργαστηρίων και πολυιατρείων. Η αύξηση της χρηματοδότησης εξαρτάται ξεκάθαρα από τον υφυπουργό οικονομικών κ. Θ. Πετραλιά. Έχουν ληφθεί θεσμικά μέτρα, «υπάρχουν κόφτες» οι οποίοι δεν αποδίδουν γρήγορα αποτελέσματα. Είμαστε σε αναμονή των εξελίξεων δήλωσε ο προεδρεύων και έκλεισε λέγοντας ότι εάν δεν έχουμε συγκεκριμένες αντιδράσεις - απαντήσεις, μετά τις εορτές των Χριστουγέννων και της Πρωτοχρονιάς, το Συντονιστικό Όργανο Φορέων ΠΦΥ θα προβεί σε περαιτέρω ενέργειες και κινητοποιήσεις. Το Συντονιστικό Όργανο θα επιτείνει τις ενέργειες του για την επίτευξη των στόχων που τέθηκαν, θα υπάρξουν επαφές με φορείς Δευτεροβάθμιας Φροντίδας Υγείας (ιδιωτικά νοσοκομεία και κλινικές ) για κοινές ενέργειες για το claw back. Στην τηλεδιάσκεψη συμμετείχαν ο πρόεδρος της ΠΟΣΚΕ κ. Φ. Πατσουράκος, ο πρόεδρος ΠΟΣΙΠΥ κ. Θ. Χατζηπαναγιώτου, ο πρόεδρος ΠΑΣΙΔΙΚ κ. Ι. Καραμηνάς ο Γενικός Γραμματέας της ΠΟΣΙΠΥ κ. Σ. Κραμποβίτης, η πρόεδρος ΕΝΙ – ΕΟΠΥΥ κα. Α. Μαστοράκου, ο Προεδρος του ΠΑΝΙΔΙ κ. Δ .Φασίτσας ,ο πρόεδρος της ΠΕΕΒΙ κ. Ι. Κλεινάκης, ο κ. Α. Πλακιώτης αντιπρόεδρος ΠΕΕΒΙ, ο πρόεδρος της ένωσης Aκτινολόγων κ. Θεόδωρος Γεωργακόπουλος, και ο κ. Μ. Ψαλτάκος, ο κ. Α. Χριστοφίδης και ο κ. Κ. Λαδιάς από την Lifecheck, από την Επαγγελματική Ένωση Πνευμονολόγων ο κ. Α. Τσάτσος , από την ένωση Ελευθεροεπαγγελματιών Καρδιολόγων Ελλάδος ο αντιπρόεδρος κ. Μαμπλέκος, ο κ. Καρούτζος από τον όμιλο Αffidea, και ο κ Γ. Χρονάς από τον Βιότυπο, ο κ Π. Λυμπερίδης από το Πανελλήνιο Σωματείο Φυσικοθεραπευτών, ο κ. Γ. Τσαγρής από την Πανελλήνια Ένωση Εργαστηριούχων Φυσιοθεραπευτών και η κα Α. Φιλομένη, ο κ. Κρομμύδας και o κ. Ν. Σταμούλης από την Ένωση Φυσιάτρων.

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ